L’encant de l’abandonat Àrreu\nÀrreu, Lleida » Laura González\nUn estudi determina el període i les condicions dels allaus a la vall\nL’any 1803 una allau històric va segar 17 vides de veïns d’Àrreu, a les Valls d’Àneu. Els supervivents varen reconstruir les cases en un indret proper però aquest va quedar despoblat el 1980, quan la darrera família, els de casa Golet, van abandonar el poble.\nLa vall d’Àrreu constitueix la banda sud del massís de Marimanya, a les Valls d’Àneu. A sis quilòmetres d’Esterri i situat a 1.250 metres sobre el nivell del mar, podem observar un seguit de cases abandonades. Pertanyent al terme municipal d’Isil, al marge dret del riu Àrreu, la vegetació campa a plaer entre murs i edificis buits des de fa quaranta anys.\nEl nou poble d’Àrreu va ser construït del que va quedar de l’allau del 1803. Aquella allau, que va tenir lloc un 25 de desembre, va posar fi a la vida de 17 de les 88 persones que habitaven el que avui dia es coneix com ‘Les bordes d’Àrreu’. Si passegem per un dels seus dos carrers amb cases d’estil pirinenc, arribarem a l’església romànica de Sant Serni i a un mirador sobre la vall.\nEls temps sembla aturat en les parets de les llars que, fins als anys 60, encara estaven habitades. De fet, tres veïnes d’Àrreu d’aquell moment, va estar fent pressió a les institucions perquè els arreglessin el camí per arribar al poble. Els anys van anar passant i la gent abandonava Àrreu per anar a viure a altres indrets més ‘amables’, amb camins menys difícils de transitar i amb una meteorologia més acollidora. Així als anys 80, la darrera família, els de casa Golet, van abandonar definitivament el petit municipi de les Valls d’Àneu i aquest es va veure definitivament despoblat.\nEl pròxim dimecres 26 d’agost a les 22.00 hores s’estrenarà a l’EcoMuseu de les Valls d’Àneu el documental d’Aleix Gallardet ‘Camí d’Àrreu’. La producció repassa a través d’una quinzena de testimonis, l’evolució d’Àrreu: des de l’històrica allau de principis del segle XIX, passant per les problemàtiques veïnals de la zona per construir una carretera d’accés, fins a la història d’una jove que va viure a Àrreu a principis de la dècada dels 90 pràcticament en aïllament i, que va abandonar el poble per les pressions rebudes arran de que a Baqueira es volguessin ampliar les pistes d’esquí.\nElena Muntan i Pere Oller elaboren un projecte de 5 anys per saber la magnitud i la temporalitat dels despreniments de neu\nA través de fonts històriques i escrits que daten del segle XVIII i XIX, mitjançant enquestes als veïns de les poblacions properes i fent una inspecció exhaustiva sobre el terreny; en Pere Oller, consultor en riscos geològics i nivològics amb la seva empresa GeoNeu Risk, i l’Elena Muntan, biòloga especialitzada en dendrocronologia han pogut establir quina és la dinàmica de les allaus que s’hi han produït al llarg dels anys al barranc de Monars.\nAmb aquest estudi independent, que es va iniciar l’any 2015, en Pere i l’Elena van voler investigar d’on baixen les allaus, quin abast poden arribar a tenir, amb quina freqüència es donen aquests fenomens i sota quines condicions mediambientals. Així, allaus com la de Gessa a la Vall d’Aran el 1444, la de Tavascan a 1604 o, la més recent, la d’Arinsal l’any 1996; es poden estudiar per determinar el tipus de problema que pot suposar una allau.\nUna d’aquestes allaus històriques, la de 1803, va ser la que va destruir l’antic poble d’Àrreu, ara anomenat ‘Les bordes d’Àrreu’. Actualment ja no en queden més que ruïnes i algunes pedres disseminades pel terreny. Antigament, Àrreu havia estat un indret propici per a la ramaderia i la pastura.\nAmb la finalitat de donar resposta a les preguntes sorgides sobre les allaus, l’Elena Muntan, a través de l’estudi dels anells dels arbres, ens explica com va ser l’inici de la investigació sobre el terreny i la geomorfologia d’aquest al barranc de Monars. “El primer que vam constatar és que no hi ha arbres prou vells per a testimoniar el descens de l’allau de 1803. Haurien de tenir més de 212 anys” i afegeix que “pocs arbres en la trajectòria de l’allau superen els cinquanta anys”. De fet, fotografies aèries antigues mostren que la densitat de bosc és força recent, en especial a la conca del barranc de Monars. Això va permetre datar altres allaus que s’han anat donant a la zona. Així, van veure que les davallades d’allaus més freqüents es van succeint de forma periòdica cada 5 anys i que la darrera allau va tenir lloc l’hivern entre el 2013 i 2014. També hi ha altres allaus que succeeixen cada 30 anys. Finalment, hi ha les allaus de magnitud excepcional com la de 1803. Amb les dades obtingudes de les allaus més freqüents, els investigadors han pogut fer una aproximació sobre el volum que devia tenir tota aquella neu que va destruir el poble d’Àrreu: de l’ordre de 600.000 metres cúbics que devien baixar pel riu Àrreu i que, molt probablement, haurien arribat a la Noguera Pallaressa.\nEl testimoni impassible de l’ermita romànica de la Mare de Déu de les Neus d’Àrreu\nLa Mare de Déu de les Neus d’Àrreu és una ermita romànica del mateix tipus arquitectònic amb estils occitans que es pot veure a la majoria de temples que daten de la mateixa època de la Vall d’Àneu i parts d’Aran. És un temple de nau única, amb un absis semicircular, sobrealçat per un dels costats pel desnivell del terreny. Té una porta senzilla orientada al nord amb un anagrama de Crist esculpit en un bloc de pedra. Amb un estil igualment sobri, compta amb un petit campanar d’espadanya a la façana oest.\nL’ermita està situada en una petita elevació del terreny, a l’oest del poble d’Àrreu, a la dreta del riu d’Àrreu i a l’esquerra del barranc del Pinetar, a uns gairebé 500 metres del poble, uns 80 metres més enlaire. Descansa al bell mig d’un prat, en una zona coneguda com l’Aubaga, al camí de les escales a l’estany del Rosari, al nucli d’Àrreu, que està a una altitud d’uns 1.250 metres, mentre que l’ermita està a uns 1.337 metres sobre el nivell del mar. Curiosament, l’elevació d’aquest terreny ha fet que les allaus que s’han anat donant al territori, no hagin afectat pràcticament a la seva estructura.\nEl president del Consell Cultural de les Valls d’Àneu, Ferran Rella, explica que “la petita ermita dedicada a la Mare de Dèu de les Neus d’Àrreu, estava en estat d’abandó i fins i tot, s’havia fet servir com a borda”. Fins que l’any 2013 es va procedir a la seva restauració. Desenvolupat dins del marc del programa Romànic Obert, el projecte per a aquesta intervenció va permetre retornar l’esplendor inicial al temple: es van fer uns treballs d’adequació de l’entorn de l’ermita per facilitar el seu accés i dignificar-lo. Així mateix i pel que fa a l’estructura de l’edifici, se’n van resoldre uns problemes d’humitats que tenia el temple, així com es van reparar les esquerdes que patia part del campanar a causa de les condicions climàtiques i meteorològiques de la seva situació natural. Tanmateix, a l’interior es van fer els treballs de restauració de l’absis romànic que va ser restaurat. També es va acotar i adequar els murs i la teulada de l’ermita perquè el seu ús sigui perdurable en el temps i constitueixi una mostra de l’estil romànic de les Vall d’Àneu.\nFotografies i agraïments:\nFerran Rella, Joan Blanco, Aleix Gallardet, Consell Cultural de les Valls d'Àneu\nOller, P.; Fischer, J.-T.; Muntán, E. The Historic Avalanche that Destroyed the Village of Àrreu in 1803, Catalan Pyrenees. Geosciences 2020, 10, 169.


Joma Rius – Antoni Robert\nTag: Joma Rius\nPosted on 2nd February 2017 14th September 2017 by Antoni Robert\nImpro and Draw at The Collective (Barcelona) 20 December 2016 Úrsula San Cristóbal, flutes and paper dressing Joao Braz, cello Carlo Mezzino, modular synthesizer Miquel Jordà, sax, harmonica Joma, drawings Impro & Draw Ensemble és un grup d’improvisació format per Úrsula San Cristóbal flautes i veu, Carlo Mezzino, piano, sintetitzador modular i teclats, Joâo Braz, violoncel, Miquel Jordà, saxo manipulat i infrainstruments, i Joma, dibuixant amb el carbó i els pinzells. El quintet rep sovint altres improvisadors convidats formant la Impro & Draw Orquestra. L’objectiu de la investigació que s’ha proposat l’Impro&Draw Ensemble és acostar al màxim els instruments musicals i els de dibuix buscant una mena d’uníson plàstico-musical improvisat que es retroalimenta contínuament. Els resultats són sonoritats alterades pel paper, solos conjunts de sò i línia al piano, violí o violoncel; i, sobretot, el que anomenen partitures inverses. Les seves performances tracten d’expandir per l’espai tant el sò com


Una mica de química. 0005. Química: definició i classificació. - Revela-T\nLa Química és la ciència que estudia la composició, estructura (tipus, enllaços i disposició espacial dels àtoms) i propietats de la matèria, així com les transformacions que aquesta experimenta mitjançant reaccions químiques.\nLa química és una ciència empírica, ja que estudia la matèria per mitjà del mètode científic, és a dir, utilitzant l’observació, la quantificació i, sobretot, l’experimentació. En el seu sentit més ampli, la química estudia les diverses substàncies que existeixen en el nostre planeta (univers observable) així com les reaccions que les transformen en altres substàncies. D’altra banda la química estudia l’estructura de les substàncies al seu nivell molecular. I finalment, però no menys important, les seves propietats.\nEls processos naturals estudiats per la química involucren partícules fonamentals (electrons, protons i neutrons), partícules compostes (nuclis atòmics, àtoms i molècules) o estructures microscòpiques com cristalls i superfícies. Si hi ha una partícula important i representativa en la química, és l’electró. Un dels majors èxits de la química és haver arribat a entendre que les reaccions químiques estan relacionades amb l’estructura interna i la disposició dels electrons en els àtoms, molècules o sòlids.\nLa química tradicional va començar amb l’estudi de les partícules elementals: àtoms, molècules, substàncies, metalls, vidres i altres agregats de la matèria. Les interaccions, reaccions i transformacions que s’estudien en química són generalment el resultat de les interaccions entre àtoms, donant lloc a reordenaments dels enllaços químics que mantenen units uns àtoms als altres.\nUna reacció química és la transformació d’algunes substàncies en una o més substàncies diferents. La base d’aquesta transformació química és la reordenació dels electrons en els enllaços químics entre els àtoms. Es pot representar simbòlicament com una equació química, que en general implica àtoms com la partícula central. El nombre d’àtoms a l’esquerra i la dreta en l’equació per a una transformació química ha de ser igual (quan no és igual, la transformació, per definició, no és química, és una reacció nuclear o una desintegració radioactiva). El tipus de reaccions químiques que una substància pot experimentar i els canvis d’energia que poden acompanyar-la, són determinats per certes regles bàsiques, conegudes com a lleis químiques.\nDes del punt de vista microscòpic, les partícules involucrades en una reacció química poden considerar-se un sistema tancat que intercanvia energia amb el seu entorn. En processos exotèrmics, el sistema allibera energia al seu entorn, mentre que un procés endotèrmic solament pot ocórrer quan l’entorn aporta energia al sistema que reacciona. En la major part de les reaccions químiques hi ha flux d’energia entre el sistema i el seu camp d’influència, per la qual cosa pot estendre la definició de reacció química i involucrar l’energia cinètica (calor) com un reactiu o producte.\nEncara que hi ha una gran varietat de branques de la química, les principals divisions són:\nQuímica inorgànica. Estudia la formació, composició, estructura i reaccions químiques dels elements i compostos inorgànics (formats per àtoms que no siguin de carboni, amb algunes excepcions).\nQuímica orgànica o química del carboni, és la branca de la química que estudia les molècules que es basen en cadenes de carboni que contenen àtoms de carboni i altres àtoms (heteroàtoms), també coneguts com a compostos orgànics.\nBioquímica. Estudia les reaccions químiques en els éssers vius.\nQuímica física (o Fisicoquímica). Estudia els fonaments i bases físiques dels sistemes i processos químics. En particular, els aspectes energètics i dinàmics de tals sistemes i processos.\nQuímica analítica. Estudia els mètodes de detecció (identificació) i quantificació (determinació) d’una substància en una mostra. Es subdivideix en quantitativa i qualitativa.


Eleven Bed & Breakfast Nova Delhi i NCR Índia - Ofertes d'hotels amb els MILLORS DESCOMPTES EN LÍNIA\n11, Nizamuddin East, New Delhi, Delhi Centre, Nova Delhi i NCR, Índia, 110013 - Veure al mapa\nBarri Delhi Centre Karol Bagh Karol Bagh Delhi Centre Karol Bagh Karol Bagh Karol Bagh Karol Bagh Karol Bagh Karol Bagh\nSi el que està buscant és per un hotel ben situat a Nova Delhi i NCR, no busqui més enllà de Eleven Bed & Breakfast. Tota l'emoció del centre de la ciutat és només a 7.8 km. Amb la seva bona localització, l'hotel ofereix fàcil accès a les destinacions obligades de la ciutat.\nA Eleven Bed & Breakfast, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nEntri en una de les 5 habitacions i escapi de l'estrès del dia amb una ampla gama de comoditats com televisió de pantalla plana, accés a internet (sense fils), connexió sense fils a internet (cortesia), aire condicionat, escriptori. L'hotel compta amb una llista completa de comoditats, com jardí. Amb una localització ideal i amb comoditats imbatibles, Eleven Bed & Breakfast no troba competidors en cap categoria.\nTots els tipus de viatgers (18) Viatger de Negocis (1) Parelles (7) Viatgers en solitari (6) Famílies amb infants petits (1) Famílies amb infants grans (3)\nTots els tipus de viatgers (26) Parelles (11) Viatgers en solitari (9) Famílies amb infants petits (2) Grups (4)\nAtanu, Regne Unit


Oli d'oliva verge extra biodinàmic Cosmos 250ml | Oli Cometes\nAixò ens permet evitar el rentat de l’oliva. Rentar les olives perjudica l’oli que s’obtindrà per diversos motius: l’oliva s'infla d’aigua, l’aigua perjudica els fenols de l’oli, poden haver-hi microorganismes que per l’aigua passen a les olives i s’accelera el procés d’oxidació.\nNo es pot oblidar que nosaltres a la tardor, al contrari que la majoria de pagesos, ja no tirem productes químics a l’arbre, és més, de fet només tirem coure a la primavera. Per tant des de que l’oliva apareix a l’arbre ja no s’hi tira cap producte químic. Si algú té por de que les olives en no rentar-se puguin portar qualsevol brutícia, ha de tenir present que al final del procés d’obtenció de l’oli la pasta és centrifugada a moltes revolucions i així es separa l’oli de qualsevol impuresa que hi pugui haver. Després de collir l’oliva amb el vibrador es passen les olives a un remolc que porta una reixa amb petits forats per tamisar les olives i treure les petites branques i algunes fulles que hi puguin haver.\nA continuació ja passem al molí. Aquí el primer pas és separar les olives de les fulles que hagin quedat.\nAixò es fa amb un bufador que aconsegueix que les fulles surtin volant i que les olives, al ser mes pesades, caiguin. Aquest procés és una mica més brut i per aquest motiu el fem a la zona de recepció a l’exterior, davant del molí.\nDesprés les olives son entrades al molí. Allà el primer pas és abocar-les a un molí triturador de ganivets. Aquest ho tritura tot i ho converteix en una pasta.\nOli d'oliva verge extra de primera premsada\ni en fred, 100% d’olives arbequines.


Dissabte, 21 de març de 2020 - VilaWeb\n«Hi ha crítiques a la manera de portar la crisi a l’Estat espanyol, però el cas valencià és un cas a part.»\nResidència d'Alcoi, antic Hospital Civil d'Oliver\nHui fa una setmana que vaig començar a escriure aquest diari. El primer dia creia que el confinament seria més curt, però ara ja sé que el que serà és més llarg.\nMatí de cues al poble, la gent botant de tenda en tenda per a entrar a la que tinguera menys cua. Almenys demà diumenge no hi haurà cues, perquè no obriran els comerços; de fet la benzinera ha anunciat que tanca els diumenges, i que els dissabtes només obrirà de matí: si la gent no es desplaça… no es gasta gasolina.\nLa situació s’agreuja a França i Alemanya, i els governs acorden mesures semblants a les d’ací. A Alemanys ja no es permeten les reunions de més de dues persones. Mentrestant, els borinots de Johnson i Trump estan deixant passar el temps. Johnson i els seus assessors van apostar per la teoria de ‘la immunitat del ramat’, basada en la immunització d’un grup de la població per fer front als virus de ràpida propagació com la Covid-19. Pensaven que, al fer immune una part dels ciutadans, els altres podrien obtenir aquesta immunitat. A l’altra banda de l’Atlàntic, Trump ha deixat fer i passar pensant que la cosa no anava amb ells: Amèrica primer… i se’ls ha desbordat els contagis.\nAquest article sobre el partit del València a Itàlia, em ve al pèl per a tancar l’escrit d’aquest dissabte. Fa dies que ho tinc al cap, i té més sentit açò que no el desplaçament de madrilenys. No em lleve del cap la roda de premsa on la representant de la Conselleria de Sanitat, la subdirectora general d’Epidemiologia, Hermelinda Vanaclocha, va dir que no sabien res del partit del futbol, que saber eixes coses no era la seua faena perquè damunt a ella no li agrada el futbol: 40.000 ciutadans de Bèrgam eren al partit.\nHi ha crítiques a la manera de portar la crisi a l’Estat espanyol, però el cas valencià és un cas a part. Com de costum, ací van per lliure, muntant hospitals de campanya mentre a les residències d’ancians augmenten els contagis i les defuncions!


8 motius per llegir “Jules Verne i la vida secreta de les dones planta” | Descriu\nPer Àngels S. Amorós\t Última actualització 2 jul., 2018 523\nLa tria d’un bon llibre no sempre és casual o ajustada, sinó que obeeix a altres raons que no tenen perquè coincidir amb les de la resta. Amb el propòsit de no condicionar-ne la lectura, però sí de justificar-la, cal establir alguns motius, ni que siguen 8.\nTítol: Jules Verne i la vida secreta de les dones planta (Jules Verne e a vida secreta das mulleres planta)\nBarcanova: Barcelona, octubre de 2016\nPreu: 12,40 euros\nSinopsi editorial: La família de la Violeta amaga un misteri mil·lenari que ha aconseguit mantenir en secret fins ara. Jules Verne, el cèlebre escriptor, ha desembarcat al port de Vigo amb una maleta i un munt de preguntes. Ho vol saber tot de les dones planta… Misteri, aventura i màgia ancestral en un trepidant viatge contra rellotge.\n1. Ledicia Costas és una escriptora gallega molt present en totes les novetats infantils i juvenils de qualitat que són mereixedores de premis importants a nivell nacional i internacional.\nNo és un cas excepcional. A terres valencianes els escriptors gallecs són molt estimats. Alguns dels noms més destacats són: Fina Casalderrey, Suso de Toro, Xabier P. Docampo i Agustín Fernández Paz, aquests dos últims de «vacances» des de fa poc, com diria Ovidi Montllor.\n2. Els elements paratextuals juguen un paper fonamental per captar l’interès lector.\nDes del títol, que ens parla del genial Jules Verne i d’un secret, fins a l’edició tan acurada de l’editorial. Amb una portada de tapa dura i una sobrecoberta a tot color amb unes precioses il·lustracions que protegeixen el llibre al mateix temps que l’embelleixen. No es pot negar que l’aspecte extern és espectacular, però la història que hi trobem al seu interior promet ser al·lucinant.\nUna família d’apotecaris que viu a la ciutat de Vigo a mitjan segle XIX rep la visita inesperada de Jules Verne. L’escriptor no va sol, a més del seu nebot l’acompanya Pierre, un jove grumet que molt prompte se sent atret per la néta de l’apotecari de nom Violeta. Jules Verne no tarda a informar-los que la seua intenció és ajudar la família, però ningú li ha dit que necessiten res.\n3. El títol de cada capítol fa una paràfrasi del contingut que, a la manera dels llibres clàssics, aconsegueix despertar l’interès lector al mateix temps que ens ofereix les claus de lectura.\nD’aquesta manera, el primer capítol, que segueix a una breu introducció, diu així:\nOn la narradora planteja unes quantes preguntes i un enigma\n4. El misteri és un personatge més del llibre.\n5. L’steampunk o retrofuturisme és una variant del subgènere de la fantasia i la ciència-ficció molt conreat als anys 90 en els països de parla anglesa i que es caracteritza per combinar la tecnologia i el progrés científic amb l’estil romàntic propi de l’època victoriana.\nAlguns dels escriptors que conrearen aquest gènere són H.G. Wells, amb la seua màquina del temps i l’inoblidable home invisible; George Orwell i el Gran Germà que tot ho veu i, sobretot, Jules Verne. Pel que fa a Verne, a més d’ocupar un lloc privilegiat en aquest llibre, que combina elements reals amb d’altres imaginaris, arriba a Vigo amb el «Merveilleux Nautilus» un impressionant submarí que es troba al taller de l’empresari gallec Sanjurjo.\n6. La identitat de la veu narrativa que ens acompanya durant tot el llibre no es desvetlla fins al final.\nUn narrador extern ens refereix a la crònica d’uns fets passats que estem segurs que no ha protagonitzat, però amb els quals hi té molt a veure. Solament estem segurs del gran vincle afectiu que sembla tenir amb la ciutat de Vigo i amb els personatges principals.\n7. Jules Verne e a vida secreta das mulleres planta és un llibre publicat en gallec i va guanyar el prestigiós premi «Lazarillo» en la modalitat de «Creación literaria» l’any 2015. Es tracta d’un guardó que té en compte llibres publicats en qualsevol de les quatre llengües oficials de l’estat espanyol. El nostre Carles Cano també va guanyar aquest premi el 2016 amb El secret de l’avi.\nEl premi el convoca la Organización Española para el Libro Infantil y Juvenil (OEPLI) i està patrocinat pel Ministeri d’Educació, Cultura i Esport. I no és l’únic també ha rebut el «Premio Fervenzas Literarias» a la millor obra de literatura juvenil de l’any 2016 i ha estat inclòs en la llista dels «The White Ravens» de Munic que premia les millors obres del món adreçades a infants i joves.\nSobre aquest llibre, el jurat va dir que “es una novela bien escrita, con una narración fluida, una estructura muy bien conseguida y un lenguaje literario sencillo pero elaborado, que combina con precisión elementos de la realidad y ficción y dándole un aire de misterio que contribuye a hacer muy emocionante su lectura”.\n8. Per acabar, un tast del llibre que forma part del primer capítol.\nVigo és indústria, grues, vaixells, peix, edificis antics de pedra, cavalls, mariners llançant les xarxes. Vigo és una criatura polièdrica i meravellosa. Una criatura que s’ha fet gran fins a arribar a l’edat adulta. Però no sempre ha estat així. La història que explicaré va succeir en un temps en què tot estava encara per fer. En un temps en què el mar i les muntanyes no tenien barreres. Imagina per un moment una ciutat qualsevol. Comença a treure’n edificis. Elimina’n l’Ajuntament, el teatre, les cases més imponents, les escultures modernes, els semàfors, els automòbils… Treu-ne tot el que pertany a aquest segle i també al segle passat. Substitueix aquells indrets on avui hi ha xalets a peu de platja per mar i sorra. Vés-ne traient tot el que és actual, peça a peça. Despulla-la fins a reduir-ho tot a essència. Allà, en aquell moment concret, és on comença aquesta història.\naventuresJules Vernejuvenilliteratura gallegasteampunk


Divendres, 04 Desembre 2020 13:05\nL'Ajuntament de Catarroja, com cada any per aquestes dates, llança l'Escola de Nadal 20/21, la qual es realitzarà, com no pot ser d'altra manera, seguint tots els protocols marcats per les autoritats davant l'actual situació marcada per la COVID-19. Aquesta activitat busca desenvolupar i potenciar les habilitats socials, cognitives, psicomotrius i les relacions intergeneracionals de cada participant.\n“L’Escola de Nadal enguany continúa amb el seu objectiu doble de, per una banda, ajudar a les famílies a poder conciliar la vida laboral i la familiar quan tanca l’escola per les vacances d’hivern, i d’altra, per a oferir una oferta d’oci, cultural i social als infants en estes dates. Enguany hem treballat de valent amb la bona experiencia que tinguerem en l’Escola d’Estiu per fer d’aquest un lloc d’esplai i segur, atenent a les actuals circumstàncies per la Covid19”, ha explicat Miquel Verdeguer, regidor d’infància, adolescencia i joventut.\nL'horari de l'activitat serà de 9 a 14 hores, i es realitzarà els dies 23, 24, 28, 28, 30 i 31 de desembre, i el 4 i 5 de gener. L'Escola de Nadal està dirigida a xiquetes i xiquets que es troben cursant educació infantil de 2n cicle fins a 6é de primària i estiguen empadronats/des en Catarroja, o els pares/mares treballen a la localitat. Els centres on es realitzarà seran el CEIP Paluzie i l'EPA Esteve Paluzie, amb una oferta de places limitades.\nEl període d’inscripció de l’Escola de Nadal comença este dilluns 7 de desembre i finalitza el dijous 17 amb un preu únic de 35,00 euros. Per a realitzar les inscripcions s’ha de fer el tràmit de forma telemàtica amb certificat electrònic en la nova seu online de l’Ajuntament de Catarroja. D’altra banda també es pot sol·licitar cita prèvia a l'OIAC i fer el tràmit de forma presencial. Les places són limitades i s'assignaran per rigorós ordre d'entrada.\nDimecres, 02 Desembre 2020 14:01\nL'Ajuntament de Catarroja estrena la seua renovada seu electrònica. Un canvi amb el qual el consistori ha aconseguit millorar l'experiència d'usuari de la pàgina gràcies a un disseny web adaptable que des d'ara és accessible per a tots els dispositius. El servei ja està en marxa en la web www.catarroja.es i compta amb un catàleg de gestions, que s'anirà ampliant a poc a poc, perquè la ciutadania puga interactuar amb el seu Ajuntament des de la casa seua.\n“Amb aquesta renovació, hem aconseguit que la ciutadania que requerisca gestionar una consulta o tràmit puga fer-ho a través de la nostra seu electrònica aconseguint, en primer lloc, tindre una correcta visualització des de qualsevol dispositiu i de la mateixa manera, que l'experiència d'usuària siga la més desitjable en aquests casos. Es tracta d'un canvi que era molt necessari, més encara si tenim en compte les actuals circumstàncies i que esperem que augmente el nombre de tràmits que la ciutadania realitze online en els pròxims mesos”, explica José Antonio Cuberos, regidor de modernització.\nA més de tots els tràmits que poden realitzar els veïns, aquests també poden consultar de manera telemàtica totes les seues dades, expedients, notificacions i obtindre documents sense la necessitat d'haver de desplaçar-se fins al consistori per a fer-lo. Finalment, aquesta nova seu electrònica centralitza serveis com l'espai per a realitzar queixes i suggeriments a l'administració o la cita prèvia per a gestions presencials.\nDimarts, 01 Desembre 2020 14:26\nL'Ajuntament de Catarroja en col·laboració amb ACYPE ha presentat aquest dimarts 1 de desembre, ‘La Gran Botiga’, una plataforma online en la qual el comerç local de Catarroja podrà comptar amb la possibilitat d'oferir els seus productes a una població que demanda cada vegada més aquest tipus de serveis online, a domicili, però també de proximitat i de qualitat. La presentació ha comptat amb la presència de Rosana Seguí, directora general de comerç, Eva Sanz, presidenta de la Mancomunitat de l’horta sud, el Secretari de la Unió de Consumidors Vicent Inglada, així com els màxims representants del municipi, Jesús Monzó, alcalde, Lorena Silvent, vicealcaldessa i Lourdes Rodríguez, regidora d'impuls econòmic.\n“La situació que estem vivint a causa de la covid19 ens està obligant a canviar la mentalitat en moltes de les nostres actuacions. Un cas evident és el de la compra online. Conscients d'això hem volgut donar impuls a Lagranbotiga.com, una iniciativa del Consell Econòmic Local, liderada per ACYPE. Un suport econòmic per a acurtar distàncies amb els grans a nivell online i així dotar al comerç de Catarroja i les persones consumidores del valor afegit que impliquen les botigues de proximitat, amb un servei àgil i de gran valor afegit”, explica Lorena Silvent.\nLa Gran Botiga oferirà a l'usuari tots els avantatges del comerç online, amb facilitat per a comprar a la seua botiga favorita i rebre el producte a casa o bé recollir-lo a la tenda sense esperes. “Gràcies al treball de ACYPE i les treballadores municipals, en aquest llançament s'han adherit a la plataforma un gran nombre de xicotetes superfícies el que converteix a l'oferta de la Gran Botiga en una de les més completes del mercat, podent tindre qualsevol producte en el curt termini, ja que a Catarroja tenim de tot”, explica Lourdes Rodriguez.\nEls usuaris de la plataforma podran accedir, de moment, a dues seccions per a realitzar les seues compres. D'una banda al Mercat Municipal, on es trobaran una complida oferta per a omplir la seua cistella de la compra amb les parades del centre comercial de Catarroja, i d'altra banda, l'assortida oferta de comerços de tota índole que omplin de color els carrers del nostre municipi. En una fase posterior s'ampliarà l'oferta a una tercera pestanya des de la qual podran realitzar comandes de menjar a domicili.\nLagranbotiga.com està accessible des de qualsevol plataforma i compta amb una interfaç molt intuïtiva perquè els usuaris puguen accedir fàcilment al seu comerç de confiança i coneguen altres noves botigues. No obstant això, l'Ajuntament, com a part de la seua labor d'impuls a aquesta plataforma de comerç online ha elaborat una sèrie de vídeos explicatius perquè la gent puga saber com funciona, així com un punt en el Mercat Municipal per a les persones que necessiten ajuda. D'igual forma, durant els pròxims dies es realitzarà una intensa campanya de promoció, amb vista al fet que la campanya de Nadal siga un inici profitós per a aquesta nova manera de comprar en el municipi.\n“Cal aplaudir inciatives com aquestes i l’impuls de l’Ajuntament de Catarroja per a que siguen realitat. Tots teniem clar que la digitalització havia d’arribar, de fet en Generalitat el·laborarem al 2018 un pla de digitalització anomenat Pla d’impuls del comerç electrónic i l’artesania de la Comunitat Valenciana, que des de llavors anem implementant. Ara bé, la covid ha accelerat aquest procés. El tancament d’establiments i la frenada de mobilitat del consumidor, ha provocat que sí o sí hem d’estar digitalitzats. Per això des de la dirección general de comerç estem tractant d’ajudar treballant per anticipar les ajudes que teniem pressupostades per a l’any 2021, conscients de que el comerç tradiciopnal forma part de la nostra cultura i manera de ser”, ha explicat Rosana Seguí.\nDilluns, 30 Novembre 2020 16:42\nEl Consorci Provincial de Bombers de València ha intervingut a l’incendi d’uns vehicles a Catarroja, després de rebre l’avís al voltant de les 11 de la nit del diumenge.\nEl Consorci hi va mobilitzar tres dotacions dels parcs de bombers de Catarroja, Torrent i Silla i sergent de Torrent, que van acudir a l’Avinguda Rei en Jaume on es van produir els fets.\nEl foc va afectar dos camions que es trobaven aparcats un al costat de l’altre. D’un dels camions es va cremar la cabina, mentre que a l’altre es va veure afectada la seua plataforma i dos dels diversos vehicles que transportava. Les tasques d’extinció van finalitzar prop de les 00.00 h.\nDilluns, 30 Novembre 2020 10:48\nLa XXXIX edició dels Premis Vila de Catarroja ha hagut d'adaptar-se a les actuals circumstàncies. En aquesta ocasió, el lliurament de guardons s'ha realitzat de manera virtual, amb un xicotet acte en el Museu Antonia Mir on han participat representants de Florida Universitària, Perifèric Edicions i Ajuntament de Catarroja.\n“La covid no ens ha permés realitzar el monogràfic de tota la setmana d'actes vinculats als Premis Vila que esperem recuperar per a la XL Edició que celebrarem al maig de 2021. El que no ha impedit aquesta situació és poder tornar a gaudir del talent artístic dels premiats on, en aquesta edició, hem pogut comptar per primera vegada amb una distinció al millor relat infantil”, ha explicat Dolors Gimeno, regidora de cultura.\nEl I Premi Benvingut Oliver de Literatura infantil a l'obra ‘Harmonia de les esferes’ de Josep Ballester Roca. Segons el jurat, aquesta obra és un poemari que et transporta a un imaginari musical i matemàtic de possibilitats diverses, jugant amb un llenguatge poètic i visual.\nEl XIV Premi Benvingut Oliver de narrativa juvenil a l'obra ‘Fora de classe’, l'autor de la qual és Salvador Vendrell Grau. Segons el jurat, l'obra relata com la crisi sanitària provocada per la COVID-19 ens ha alterat la manera de viure, abordant les relacions entre adolescents en aquests temps i la capacitat de superació de l'ésser humà davant les dificultats.\nFinalment, el XXVIII Premi Benvingut Oliver de narrativa ha sigut per a l'obra ‘Amanda’ de Sergi Durbà Crespo. Aquesta novel·la presenta la relació de dos amics en uns llocs i en uns ambients en què se saben desubicats i perplexos per tot allò que s'esdevé al seu entorn, un poble costaner valencià. Un d'ells marxa lluny com a via de fuita, l'altre se centra en la família. La novel·la és, sobretot, és una crítica mordaç, a vegades divertida, a vegades amarga, però sempre penetrant, de la societat valenciana dels últims cinquanta anys. És justament aquesta mirada desembolicada, sense complexos, crítica i càustica un dels aspectes que més ha captivat l'atenció del jurat.\nDilluns, 23 Novembre 2020 13:49\nLa programació Tardor Jove, organitzada des de la regidoria de joventut, infància i adolescència, continua oferint alternatives d'oci segur a la població més jove del municipi. L'última d'aquestes propostes s’ha desenvolupat durant el cap de setmana. En concret, l'activitat realitzada ha sigut una jornada de senderisme per un dels indrets més idíl·lics de la nostra Comunitat, en la zona del Baix Maestrat, la ruta de les oliveres mil·lenàries, un xicotet tresor a pocs quilòmetres de Catarroja.\n“Dins de les propostes d'activitats de Tardor Jove comptem amb un ampli ventall d'activitats sent aquesta ruta de senderisme una de les més atractives. Ací reunim, no sols una activitat lúdica, sinó que els participants han pogut realitzar d'una jornada d'activitat física a l'aire lliure mentre gaudien d'un dels nostres grans paratges, apreciant la riqueza de la nostra cultura i entorn mediterrani. Tot això, com no podia ser d'una altra manera, en un ambient segur i complint totes les normes de seguretat actuals”, explica Miquel Verdeguer, regidor de joventut.\nDimecres, 18 Novembre 2020 16:05\nCatarroja signa un conveni amb Caixa Popular per a injectar capital en la ciutadania i el xicotet comerç\nL'Ajuntament de Catarroja i Caixa Popular han signat un conveni de col·laboració per a l'emissió d'unes targetes moneder que repercutiran directament en l'economia local i serviran per a poder ajudar a les persones que més ho necessiten. A la signatura del conveni ha assistit la vicealcaldessa, Lorena Silvent i les directores de les dues sucursals de l'entitat a Catarroja, Isabel Campos i Miriam Cervero.\n“Aquesta iniciativa de les targetes moneder, pretén impulsar l'economia local ja que totes les despeses de l'ajuntament, via ajudes, premis o concursos, repercutiran directament en els comerços locals que s'adherisquen a la campanya. La primera gran injecció d'aquestes targetes la farem coincidint amb la campanya de Nadal, ja que enguany, a causa de les actuals circumstàncies, no realitzarem una fira com era tradició, sinó que injectarem la quantitat de diners que invertíem en la campanya en targetes moneder que arribaran a la ciutadania a través d'un sorteig a la seua botiga habitual”, explica Lorena Silvent.\nAixí doncs, Caixa Popular actuarà com a depositària d'aquestes quantitats econòmiques, que variaran depenent de les necessitats, i també serà l'emissora de la tecnologia perquè els comerços locals puguen rebre el valor de les seues transaccions immediatament. Seran les diferents regidories els qui mitjançant campanyes d'estímul comercial o bé per a oferir ajudes a les persones que més ho necessiten, realitzen la distribució d'aquestes targetes. Un sistema que ha funcionat, en un altre àmbit, durant els mesos de confinament, en aquest cas amb els vals d'aliments canviables en els supermercats Consum.\nLa primera gran posada en marxa de les targetes moneder coincidirà amb la campanya de Nadal. En aquest cas, amb la col·laboració d’Acype, els diners invertits en la Fira de Nadal es transformaràn en targetes moneder que seran sortejades entre els clients de tots els comerços que s'hagen adherit a la campanya. Aquests, repartiran uns rasques entre la seua clientela que tindran com a premi beneficiar-se d'aquesta campanya per a poder continuar apostant pel comerç de Catarroja.\nDilluns, 16 Novembre 2020 11:06\nCatarroja prepara una programació pel 25N per a que la COVID19 no apague la reivindicació contra la violencia de gènere\nLa situació que estem vivint en 2020 està obligant les institucions a reinventar les programacions culturals i socials. Ara bé, des de l'Ajuntament de Catarroja considerem que era una obligació mantindre aquesta sèrie de programes i més encara, els de gran importància reivindicativa i social com els actes pel 25N, que es van desenvolupar d'una manera segura a partir del 20 de novembre.\n“Malgrat que hem de seguir amb els protocols sanitaris, hem intentat fer una xicoteta programació perquè aquesta reivindicació no pot quedar silenciada per la pandèmia. Durant aquests dies, en els diferents actes programats anem a recordar totes aquelles formes de violència masclista que desgraciadament es donen cada dia com són l'assetjament sexual, les violacions, la tracta i la prostitució…”, explica Beatriz Sierra, regidora d'Igualtat.\nEls actes començaran el 20 de novembre amb l'encesa de llums violetes en la façana de l'Ajuntament de Catarroja i la col·locació de la pancarta reivindicativa. Serà el perfecte punt de partida per al programa d'activitats que tindrà exposicions, com la fotogràfica ‘Viure sense por’ de Rosa Pastor, que es podrà visitar del 23 al 30 de novembre. D’altra banda, el 24 de novembre tindrà lloc l'actuació Empoderament a escena, a la Casa de la Cultura, amb aforament limitat.\nEl plat fort tindrà lloc el 25N. En aquesta edició s'ha canviat l'escenari de l'acte reivindicatiu, sent el lloc triat el Espai Clara Campoamor, recentment decorat amb un mural dedicat a la política i activista. Ací es llegirà el manifest contra la violència de gènere i s'ha preparat un homenatge a les dones assassinades víctimes de les seues parelles en 2019, disparant una carcassa violeta per cadascuna d'elles. Finalment, el 26 de novembre tancarà el programa l’Escola de Feminisme, que aquest mes tindrà la participació de Melisa Ruiz amb la conferència ‘De Disney a tres metres sobre el cel: la bona, la dolenta i el guapo”, a les 18 hores en el TAC.\nDimarts, 10 Novembre 2020 14:07\nLa diputada de Mobilitat Sostenible i regidora de Catarroja, Dolors Gimeno, amb l’alcalde de Catarroja Jesús Monzó i el regidor de Mobilitat i Urbanisme, Martí Raga, han assistit a la inauguració del nou sistema d’aparcament segur de la Diputació. El projecte tracta de promocionar l’ús de la bicicleta particular oferint un sistema d’aparcament per a les bicicletes i patinets de manera segura.\nCom explica la diputada de Mobilitat Sostenible, Dolors Gimeno, “la Delegació de Mobilitat Sostenible de la Diputació de València, compromesa amb la importància de mitigar el canvi climàtic, millorar la qualitat de l’aire i reduir el soroll generat pel trànsit, pretén fomentar i afavorir l’ús quotidià de la bicicleta particular, ja que els nostres pobles i ciutats tenen unes condicions òptimes per al seu ús”.\nPer a l’alcalde de Catarroja, Jesús Monzó, és un plaer poder oferir este servei a la ciutadania de Catarroja i una forma de conscienciar a la mateixa que cal fer cada vegada un ús més quotidià de les noves opcions de mobilitat sostenible com poden ser la bicicleta o el patinet elèctric, que a poco a poc guanyen espais en el nostre poble per a poder circular amb major seguretat”.\nEn aquest sentit, l’Àrea de Medi Ambient és la coordinadora territorial del Pacte de les Alcaldies, el projecte europeu que pretén reduir les emissions de gasos d’efecte hivernacle en un 40% en 2030.\nMolta gent renuncia a l’ús quotidià de la bicicleta perquè a casa no té ascensor o espai i per falta d’un lloc segur per a guardar-la. La iniciativa consisteix en la instal·lació demostrativa itinerant de dos models d’aparcabicicletes amb l’objectiu que tant la ciutadania com els ajuntaments coneguen la seua existència, les seues característiques i fiabilitat i que, tot plegat, facilite la transició cap a la descarbonització dels desplaçaments urbans. Els dos models estaran durant 4 mesos a l’avinguda de la Diputació de Catarroja, davant del pavelló amb capacitat per a 7 bicicletes i 4 patinets.\nDijous, 05 Novembre 2020 14:08\nL'Ajuntament de Catarroja ha habilitat un espai per al desenvolupament d'activitats a l'aire lliure, al costat del carrer Clara Campoamor, que porta el nom d'aquesta figura de gran importància social en la defensa pels drets de la dona. Aquest estiu, ateses les noves circumstàncies provocades per la Covid19, ja es van desenvolupar allí diferents activitats del programa d'oci i cultura segur, Refresca’t i ara, se li ha volgut dotar d'una entitat per a, d'altra banda, honrar la figura de Clara Campoamor.\nAixí doncs, el recinte, delimitat per un mur, compta amb un mural decoratiu en honor a la figura de Clara Campoamor. Una iniciativa promoguda per la regidoria d'Igualtat que ve d'acord amb la política municipal de donar una nova entitat als barris mitjançant l'art urbà i així homenatjar figures o fets rellevants per a la societat o bé, dotar-los d'una nova imatge.\n“Un espai de trobada social al nostre poble que té com a nom el d'una figura tan important per a la reivindicació de drets civils com és la de Clara Campoamor, havia de tindre una imatge d'acord amb la seua transcendència, per això hem volgut realitzar un gran mural en el seu honor, dotant-lo d'identitat alhora que exposem referents femenins que són tan necessaris per a les noves generacions en la construcció d'una societat més igualitària”, ha explicat Beatriz Sierra, regidora d'Igualtat.


Bereshit Barcelona Map: Història del Paral·lel, de Rossend Llurba\nJaume Almirall 27 de gener de 2018 a les 17:58\nTot lo que no sabiem del Paral-lel es en aquet historic llibre ,EL TING !! un regal d´un bon amic . Obrigado noi !!\nEnric H. March 27 de gener de 2018 a les 18:30\nÉs el mínim que et mereixes per la teva amistat i per compartir amb mi tantes experiències i bones estones. Una abraçada, Jaume!\nTot Barcelona 27 de gener de 2018 a les 20:49\nIntentaré ser hi.\nEnric H. March 27 de gener de 2018 a les 20:49\nEm farà il·lusió saludar-te, Miquel.


Més xàfecs i vent en un dimarts amb més sol que núvols\nMés xàfecs i vent en un dimarts de més sol que núvols\nAl matí pot caure algun ruixat a la costa de Barcelona i a la tarda a Girona amb vent de mestral que es reforçarà a Tarragona\nper Xavi Segura dilluns, 11 de juny 2018 - 17:29h | Actualitzat a 20/07/2018 12:42h\nAquest dimarts tindrem algunspetits canvis respecte a un dilluns que ha estat, en general, força tranquil amb sol i tan sols alguns ruixats de tarda a Girona principalment que han deixat fins a 13 litres a Figueres o 14 a Cabanes, a l'Alt Empordà. L’aproximació d’una petita bossa d’aire fred farà augmentar la inestabilitat tant al matí com a la tarda amb vent de mestral (NW) que es reforçarà.\nDurant la matinada i les primeres hores del matí, podran caure xàfecs entre la costa de Barcelona i la del nord de Girona. En general serà poca cosa, però no es descarta que algun d’ells sigui una mica intens de forma local. Els núvols seran abundants en aquestes zones fins a mig matí. No es descarten algunes gotellades a més punts del nord.\nDe cara a la tarda, les nuvolades tornaran a créixer amb ganes a punts de muntanya i s’esperen ruixats i tempestes a les comarques de Girona, Pirineu, Prepirineu i nord de la Catalunya Central. No se’n descarten a altres punts, sobretot del prelitoral i de l’interior, així com als Ports.\nEn aquest sentit, el Servei Meteorològic de Catalunya (SMC) ha activat avisos per possibles tempestes intenses a les comarques de la Garrotxa, el Pla de l’Estany, l’Alt Empordà i el Ripollès. En general, tindrem un dia de sol i núvols, amb ambient més assolellat a la meitat sud i Ponent.\nMapa d'avisos per aquest dimarts a Catalunya | Meteocat\nVent intens al sud a partir de la tarda\nUna de les novetats de la jornada serà l’increment del vent de mestral (NW) a les comarques de Tarragona i del sud de Lleida a mesura que avanci la jornada. Serà a partir de de mitja tarda quan les ventades aniran a més i, fins el matí de dimecres, el vent es deixarà sentir amb ganes.\nEn aquest sentit, el SMC ha activat avisos per vent a totes les comarques de Tarragona i al Segrià, ja que, en aquestes zones, el vent podria superar els 70 quilòmetres per hora. No es descarta que, de forma local, alguna ratxa rondi els 100 quilòmetres per hora.\nEl sol es combinarà amb més núvols aquest dimarts en algunes comarques | Àngel Galán\nPel que fa a les temperatures, es mantindran similars en general, amb la majoria de màximes entre els 25º i els 30º a gran part del país. No es descarta que a les Terres de l’Ebre i a Ponent pugin una mica més. Això seria conseqüència del vent reescalfat, que farà pujar els termòmetres encara més en aquestes zones dimecres.\nDe cara a les properes jornades, dimecres encara tindrem nombrosos xàfecs de tarda que dijous ja aniran a la baixa. Sembla que divendres i el cap de setmana, les temperatures tendiran a pujar i la inestabilitat pràcticament desapareixerà amb un ambient força estiuenc.\nPREVISIÓ: Inici de setmana amb sol però amb alguns ruixats de tarda\nPREVISIÓ: Diumenge amb alguns ruixats de fang!


La Biblioteca Visual Classes de la Universitat d'Alacant celebra el seu primer aniversari amb 7.200 visites. Actualitat Universitària\nLa Biblioteca Visual Classes de la ..primer aniversari amb 7.200 visites\nLa Biblioteca Visual Classes de la Universitat d'Alacant celebra el seu primer aniversari amb 7.200 visites\nCreada per l'Escola Politècnica Superior i l'Associació IC+\nDurant el mes de setembre es compleix un any des que es va engegar la Biblioteca Visual Classes, un dels projectes més capdavanters de l'Escola Politècnica Superior de la Universitat d'Alacant i de l'associació de suport a l'estudiant IC+. La Biblioteca Visual Classes és una eina %u201Cinnovadora i de gran utilitat%u201D, que posa a la disposició dels estudiants gran quantitat de contingut docent en format audiovisual. Gràcies als nous dispositius mòbils d'accés a Internet, tot aquest material està disponible en qualsevol lloc i a qualsevol hora.\nAmb més de 7.200 visualitzacions registrades, amb aquest projecte, l'Escola Politècnica Superior s'ha convertit en una de les facultats pioneres en el territori nacional quant a innovació, adaptació de continguts a les noves necessitats dels estudiants i utilització de les noves tecnologies de la informació.\nEls continguts disponibles en la Biblioteca Visual Classes són en la seua majoria de producció pròpia, encara que es compta amb una col·lecció de vídeos pertanyents al grup d'investigació Aedificatio i al Col·legi Oficial d'Aparelladors i Arquitectes Tècnics. Segons els responsables del projecte, no es descarta que seguir afegint continguts realitzats externament %u201Csempre que siguen d'utilitat per als alumnes%u201D.\nActualment la Biblioteca Visual compta amb més de 85 hores de video en alta definició de producció pròpia, la major part de les quals cobreixen diverses assignatures de diferents titulacions com a Enginyeria d'Obres Públiques i Enginyeria en Informàtica. A més, el projecte porta associat quasi la totalitat del treball a pràctiques en empreses per als alumnes, per la qual cosa cada quadrimestre s'han generat 9 llocs nous accessibles per a alumnes de diferents titulacions. Els alumnes que han participat en aquestes pràctiques no solament han pogut acostar-se al que serà el seu futur professional sinó que també han contribuït a millorar la qualitat i el nivell de l'ensenyament del seu centre d'estudis..\nL'objectiu de cara al futur és fer extensiu el servei %u201Ca tots els alumnes de l'escola politècnica, ampliant de forma significativa tant la quantitat com la qualitat dels continguts%u201D. En una primera fase que vol introduir subtítols en diversos idiomes, la qual cosa ampliarà l'oferta de pràctiques en empresa i la possibilitat que alumnes estrangers o de beques d'intercanvi tinguen un millor accés a la seua formació acadèmica.\nContacte amb Coordinador (Anes): aortigosa@icplus.es


Ajuntament de Sant Andreu de Llavaneres - La 20a Festa del Pèsol ja té data de celebració!\nNotícies | PUBLICAT 31.01.2019\nLa 20a Festa del Pèsol ja té data de celebració!\nL'esdeveniment gastronòmic es durà a terme del 12 al 14 d'abril, i inclourà sorpreses i noves activitats per commemorar vint anys de vida.\nLa data de la Festa, així com altres qüestions, es van decidir en una reunió convocada per la Regidoria de Promoció Econòmica, Empresa, Comerç i Turisme.\nLa Festa del Pèsol d'enguany ja té data de celebració. Tindrà lloc dels dies 12 al 14 d'abril i, la Mostra Gastronòmica del Pèsol, com cada any, serà de l'1 al 30 d'abril. D'aquesta manera, l'esdeveniment, un dels més esperats de l'any pels llavanerencs i llavanerenques, arriba a la seva 20a edició en plena forma i carregada de sorpreses que s'aniran revelant a mesura que s'acostin els dies.\nLa data es va escollir durant la reunió de treball, celebrada el passat 28 de gener a Ca l'Alfaro. Seguint el seu caràcter participatiu, i per tal de recollir les opinions i suggeriments i definir les activitats d'aquesta vintena edició, la Regidoria de Promoció Econòmica, Empresa, Comerç i Turisme va organitzar la reunió, realitzada entre membres de l'Ajuntament i productors, restauradors i comerciants del municipi. En aquesta trobada també es van poder tractar altres temes en relació a la nova entrega de la Festa, com poden ser l'assignació del restaurant per a elaborar la recepta del pèsol, que es publicarà al programa. Així, es va acordar que els escollits són els restaurants Can Perich i La Riera. D'altra banda, es va dur a terme la proposta del preu de venda del quilo de pèsol pels dies de fira. Els productors van acordar que el cost serà el mateix que els darrers anys: 8 €/kg.\nA la reunió van assistir Pilar Creus, d'Horta Marcó; Maria Passi del Restaurant Can Jaume; Andrea Almagro i Joan Ramon Sala de Pastisseria Sala; Carmen Obregón, d'Horta Rabassa; Joan Mora, d'Horta Graupera; Josep Ma Garí de Pastisseria Llavaneres; Ma Teresa Vidal, regidora de Promoció Econòmica, Empresa, Comerç, Turisme i Consum i Gemma Batayé, tècnica de la regidoria.\nLa Festa del Pèsol 2018, tot un èxit\nA la reunió de treball, també es va presentar la valoració de la 19a Festa del Pesòl, la de l'any passat, que, en paraules de la regidora de Promoció Econòmica, Empresa i Comerç, Teresa Vidal: “Va ser tot un èxit, amb un resultat global satisfactori, tal com ho va demostrar la gran acollida de propostes com el concurs Llavamasterxef o el Sopar del Pèsol, per exemple”.\nEn total, hi va haver 26 expositors amb carpa i 4 caravanes: 4 entitats, 1 administració (Ajuntament) i 25 empreses comercials, a més dels 6 establiments de restauració que van participar del tast de pèsol. Entre expositors i restauradors a les degustacions, la fira va tenir un total de 36 participants, 1 més que en l'edició del 2017 i 6 més que el 2016. “S'espera, doncs, que vint anys de Festa se celebrin de la millor manera, amb noves activitats i propostes pels visitants i veïns. Sens dubte, serà una edició especial”, destaca la regidora Teresa Vidal.


L’Ajuntament reprèn l’exposició pública del Pla de prevenció de residus municipals que es va interrompre durant el confinament - vilanovainformacio.cat - Portal de Comunicació de Vilanova del Camí\nL’Ajuntament de Vilanova del Camí ha anunciat l’ampliació del període d’exposició pública del Pla de prevenció de residus municipals que es va interrompre per la declaració del confinament de la conca d’Òdena i posteriorment per l’estat d’alarma.\nEl Ple de l’Ajuntament, va aprovar inicialment el Pla Municipal de prevenció residus en la sessió plenària del 20 de gener i després de la seva publicació al BOP i al DOGC, es va sotmetre a informació pública durant 30 dies per tal que els interessats poguessin formular reclamacions i al·legacions. El termini finalitzava el 19 de maç, cinc dies després que començès el confinament perimetral de la conca que va deixar sense efectes els terminis administratius.\nAccediu a l’Exposició Pública\nPer això, l’Ajuntament ha tornat a exposar públicament el Pla que estarà a la disposició de les persones interessats a la seu electrònica de l’ Ajuntament pel termini de 5 dies. En el supòsit de que no es presentin reclamacions o al·legacions en el termini d’informació pública, el Pla esdevindrà definitiu.\nEtiquetes: exposició públicaplaResidus\nEn breu començarà l’arranjament de la vorera enfonsada en un tram del carrer dels Tintorers


Energia solar > Avantatges i desavantatges > Desavantatges de l'energia solar\nL'eficiència energètica és pobre comparada amb altres fonts d'energia.\nEl cost econòmic comparat amb altres opcions.\nEl rendiment està en funció de la climatologia.\nLimitacions en l'horari solar.\nLimitacions per emmagatzemar l'energia generada\nDesavantatges relacionades amb l'eficiència energètica\nPer avaluar l'eficiència energètica cal tenir en compte l'energia i els recursos que es consumeixen per fabricar els elements d'una instal·lació.\nUn desavantatge de l'energia solar està en el cost inicial. Un panell solar consumeix una gran quantitat d'energia per ser fabricat. L'energia per a la fabricació d'un panell solar pot ser més gran que la potència generada per ell al llarg de la seva vida útil. No obstant això, aquest cost és inferior en una instal·lació d'energia solar tèrmica que en una instal·lació d'energia solar fotovoltaica.\nCost econòmic comparat amb altres fonts d'energia\nEls preus són molt alts en comparació amb altres fonts d'energia. Especialment al que es refereix a l'energia solar fotovoltaica.\nA nivell de cost, l' energia fotovoltaica competeix amb el cost de l'energia fòssil generada mitjançant combustibles fòssils o l'energia nuclear. El preu per quilowatt generat en l'energia nuclear és molt més competitiu però aquesta font d'energia no renovable té l'inconvenient de la seguretat.\nEl desavantatge de la dependència climatològica\nLa radiació solar varia segons la climatologia. Hi ha una variació en les quantitats produïdes d'acord amb la situació del temps (pluja, neu) que dificulten la previsió energètica.\nEl principal desavantatge de la climatologia és que no permet fer previsions de producció molt exactes a curt termini. A més, aquesta característica pot convertir l'energia solar en una opció desencertada en llocs amb una gran quantitat de dies ennuvolats.\nPer solucionar aquest inconvenient es requereix una font energètica alternativa o l'ús de bateries per als dies que les condicions atmosfèriques no siguin bones o per la nit. Les instal·lacions d'energia solar tèrmica disposen d'un dipòsit d'aigua calenta on s'emmagatzema l'energia tèrmica en forma d'aigua calenta.\nL'inconvenient de l'horari solar\nLa gran desavantatge de l'energia solar és que un dels moments de més demanda energètica precisament és quan no hi ha radiació solar: a la nit. Per aquest motiu es requereix d'algun sistema d'emmagatzematge d'energia.\nEs dóna el cas que les ubicacions en latituds mitjanes i altes (per exemple, Finlàndia, Islàndia, Nova Zelanda i el sud d'Argentina i Xile) pateixen caigudes sobtades de la producció durant els mesos d'hivern a causa de la menor disponibilitat diària d'energia solar.\nA més de l'horari en què hi ha radiació solar cal tenir en compte la posició del Sol. El rendiment dels panells solars millorarà depenent de la inclinació del Sol. Generalment, en èpoques d'hivern el Sol va molt baix durant el dia de manera que la radiació que s'aprofita és menor.\nEmmagatzematge de l'energia\nPer tots els inconvenients analitzats es requereix d'un sistema d'emmagatzematge eficient. Avui dia hi ha bateries i altres elements per emmagatzemar energia elèctrica però no hi ha cap sistema per emmagatzemar grans quantitats d'energia que sigui realment eficient.\nLes bateries es necessiten en el cas de l'energia elèctrica generada mitjançant panells fotovoltaics, mentre que en l'energia solar tèrmica generada mitjançant col·lectors solars es necessita la instal·lació de tancs ben aïllats tèrmicament per mantenir l'aigua calenta que contenen. La radiació solar permet pujar la temperatura del fluid, el que implica un augment de l'energia tèrmica. Si aquests tancs aconsegueixen que aquesta temperatura no baixi significarà que l'energia calorífica tampoc es perd.\nMalgrat tot, les formes d'emmagatzematge de l'energia solar són ineficients en comparació, per exemple, amb els combustibles fòssils (carbó, petroli i gas natural) o l'energia hidràulica que mantenint l'aigua a certa altura es manté la seva energia potencial sense pèrdues, pràcticament.\nÚltima revisió: 23 de abril de 2018\nFR - Inconvénients de l'énergie solaire


Massi patrocina la VolCAT?06 | Federació Catalana de Ciclisme\nVolCAT-MASSI serà la nova denominació de la popular Volta A Catalunya en BTT que se celebra, des de fa 3 anys, cada Setmana Santa. En aquesta edició les tres etapes seran: Ribes de Freser-Ripoll (50km.), Cardona-Calaf (71km) i Copons-Igualada (30km).\nL'acord entre Casa Masferrer i Ocisport Serveis Esportius SL. serà per dos anys i donarà continuïtat a la col·laboració ja existent entre ambdós amb el Gran Premi MASSI Copa Catalana Internacional des de fa quatre anys.\nLa VolCAT-MASSI oferirà l'oportunitat de consolidar la marca en tots els sectors del mountaibike, des del més professional al més popular, coincidint amb la filosofia de la VolCAT-MASSI. Ricardo Pérez, com gerent de Casa Masferrer, destaca l? èmfasi per apropar el BTT a tot el món, seguint un dels slogans de MASSI ?Fabriquem bicicletes de competició a l'abast de tot el món?. A més l'aposta va més enllà d'aquesta temporada seguint una línia d'objectius molt clara: Sincerament crec que podem aconseguir la volta per etapes més important d'Espanya en molt poc temps i la més important d' Europa.\nRecordem que les inscripcions a la VolCAT-MASSI 2006 ja estan obertes i podeu consultar tota la informació a la pàgina web oficial: www.ocisport.net.


Visita delegació de la Xina al Museu de Vestits de Paper de Mollerussa\nEl director del Shanghai Himalayas Museum, Shen Qibin, va visitar aquest diumenge el Museu de Vestits de Paper de Mollerussa.La delegació xinesa es va traslladar a la capital del Pla d'Urgell per tractar la possibilitat de dur a terme una exposició en el país asiàtic, amb una mostra d'un centenar de creacions de l'espai museistic mollerussenc.\nEls Vestits de Paper de Mollerussa iniciarien amb aquesta exhibició a la ciutat xinesa de Shanghai un pla d'internacionalització d'aquesta tradició dirigit per M. Carme Polo i que en els propers cinc anys ha de portar arreu del món una mostra de vestits de paper per compartir la creativitat i el valor d'aquestes obres d'art.\nShen Qibin, va ser rebut per la responsable del Museu, Mireia Caba i per M. Carme Polo, i va apreciar tant els vestits exposats al Museu com la demostració de com treballar el paper. En aquest primer contacte, el director de l'Himalayas Museum va confirmar el seu interès de preveure l'exhibició dels vestits de paper de Mollerussa a Shanghai per la primavera de l'any 2020. L'acompanyava en la seva visita, Mehri Madarshahi, presidenta de la Global Cultural Network and Melody for Dialogue among Civilizations.\nEl Museu Himalayas de Shanghai\nEl Museu Himalayas de Shanghai és un dels més importants de la ciutat xinesa i va inaugurar una nova seu, dissenyada per l'arquitecte Arata Isozaki l'any 2012. El seu director, Shen Qibin és un reconegut artista contemporani, qui ha participat en la fundació de sis plataformes d'art i ha comissariat i coordinat més de 50 exposicions i publicat més de 200 catàlegs a la Xina.\nPuede ver este artículo en la siguitente dirección /articulo/pla-d39-urgell/mollerussa-negocia-portar-exposicio-vestits-paper-xina/20190709202420057914.html


EL JOVE PALEONTÒLEG: El Velociraptor torna a casa. El museu nòmada del Gobi.\nEl Velociraptor torna a casa. El museu nòmada del Gobi.\nEls dinosaures mongols són coneguts a gairebé tot el món, però, curiosament, són molt poc presents en la memòria dels habitants de les àrides estepes del Gobi d'on provenen els fòssils del Velociraptor, l'Oviraptor, el Gallimimus, el Protoceratops, entre moltíssims altres. L'aïllament geogràfic i el mode de vida majoritàriament nòmada d'aquestes poblacions fa que encara no existeixi un museu paleontològic al Gobi. Una dona ha proposat una solució: fer un museu "nòmada" mitjançant un camió.\nUn Velociraptor incrustat dins de la bandera de Mongòlia.\nUna creació pròpia. El dibuix del Velociraptor és de l'Emily Willoughby.\nAquesta dona s'anomena Bolortsetseg Minjin, una paleontòloga mongola que treballa al Museu Americà d'Història Natural de Nova York i fundadora de l'Institut per a l'Estudi dels Dinosaures Mongols (ISMD, Institute for the Study of Mongolian Dinosaurs), que des del 2007 ha repatriat al país de Genghis Khan els fòssils que en van sortir il·legalment i es dedica a la divulgació de la Paleontologia entre la població indígena. El fet de viure entre Mongòlia i els EUA, ha fet que la Minjin tingui suports des dels dos països. La feina de la Minjin i els seus col·laboradors es realitzada als EUA i a l'estiu es viatja a Mongòlia per dur a terme la tasca de divulgació, especialment entre la canalla.\nLogotip de l'ISMD, amb un crani de Protoceratops i les barres blaves i vermelles de la bandera mongola.\nLes activitats organitzades per la Minjin per apropar als infants el món paleontològic mongol van començar al 2005 quan el Museu Mòbil dels Dinosaures del Gobi va començar a ser emprats a Nova York. El primer projecte educatiu de l'ISMD a Mongòlia va ser al 2009, el qual va arribar a 32 nens i nenes de les àrees rurals i nòmades propers als jaciments més importants del país, com la pedrera de Bayanzag/Ulaan Ereg (que també rep la traducció anglesa de Flaming Cliffs, "Penya-segat de flames") a la província d'Ömnögovi. Al 2015, el Museu Mòbil va fer el seu primer viatge a les estepes visitant les ciutats de Bulgan, Dalanzadgad i Mandalgovi. Aquest any 2016, tornarà a Mongòlia fent una gira per tot el país començant per Ulaanbaatar capital, el Desert del Gobi i la zona muntanyosa de Mongòlia occidental, on esperen captar l'atenció de 800 infants en total. És possible que s'acabin els recursos perquè el vehicle pugui recórrer tants kilòmetres, pel que s'hauria de cancel·lar la tercera part del viatge, però la Minjin i els seus col·laboradors no volen que això passi i demanen l'ajuda de patrocinadors a la pàgina IndieGoGo a través de peces de roba i d'art de les paleoartistes Emily Willoughby i Lorena Chure.\nNens mongols entrant al Museu Mòbil dels Dinosaures del Gobi.\nFoto: Thea Boodhoo/ISMD\nL'ISMD té varis projectes per a la següent dècada per millorar la tasca que ja està començant. Es vol acabar la traducció de la informació del Museu Mòbil al mongol, ja que el contingut està originalment en anglès. Per al 2017, es té prevista la creació d'una pàgina web sobre el jaciment de Bayanzag en anglès i mongol. Però el clímax, pensat per després del 2025, és la instal·lació d'un museu paleontòlogic "sedentari" (és a dir, permanent) al Gobi.\nDos nens mongols veient la rèplica d'un crani de Velociraptor a Ulaanbaatar.\nEls objectius de la Minjin i l'ISMD tenen un objectiu clarament de consens. Mongòlia està vivint una industrialització a gran escala i en un temps molt ràpid. Es vol que la canalla mongola aprengui sobre l'existència del món perdut dels dinosaures en la seva terra, sobretot en relació a la seva antiguitat respecte al moment actual, perquè d'adults puguin decidir si aquest ensenyament pot ser suficient perquè vulguin conservar el medi ambient davant de l'avanç d'indústries com la mineria. Però sobretot, es vol conscienciar als nens sobre el problema de la caça furtiva de fòssils, molt més comuna que la Paleontologia acadèmica i contra la qual la Minjin ha lluitant tant. L'ISMD aposta perquè els infants sàpiguen que conservar els fòssils per a benefici públic i de tothom és millor que per a benefici privat i amb ànim de lucre.\nLa Minjin reivindica el paper del seu país dient que "el Velociraptor es va fer famós a Hollywood, però va néixer a Mongòlia". I ja ho diu el títol de l'entrada, el Velociraptor ha tornat a casa lluint el seu plomatge aviari, veient que Hollywood encara no li ha dit res per tornar a fer una altra desastrosa actuació amb un aspecte reptiloide aliè al seu.\nFoto de Bayanzag, amb fòssils del Campanià fa 80 M.A.\nFoto: Bolortsetseg Minjin.\nPublicat per Joel eljovepaleontoleg a 12:21\nEtiquetes de comentaris: Mongòlia i Àsia Central, Paleontologia i Societat\nUnknown 5 de juliol de 2016 a les 18:35\nUna pregunta, les fotos que publiques, només amb citar d'on provenen ja pots penjar-les de manera totalment legal?\nJoel eljovepaleontoleg 7 de juliol de 2016 a les 13:52\nSempre poso la font d'on ve la foto i fins ara no he tingut cap problema.\nNous rastres d'icnites de dinosaures a Bolívia.\nTres notícies sobre la Paleontologia turolenca.\nMurusraptor barrosaensis, segon Teròpode argentí e...\nPerquè els Neornites van sobreviure al Límit K/T?\nRegistre fòssil d'aus mesozoiques a la Península I...\nEl Protoavis i altres teories sobre l'origen de le...\nJurassic World 2 is coming...\nDinosaures i aus també són iguals a la manera d'ex...\nHannah, una possible "baula perduda" en l'evolució...\nGualicho shinyae, nou Teròpode del Cretaci argentí...\nLes aus són dinosaures. O és al revés?\nLeptoceratops, el dinosaure que menjava com un rat...\nEl malalt de Transsilvània.\nArchaeopteryx. Realment el primer ocell?\nEl Velociraptor torna a casa. El museu nòmada del ...\nUn origen compartit per a pèls i plomes.\nAles en ambre birmà.


La Ruta de les formatgeries de l'Alt Urgell fa parada a "La Reula" - FÒRUM.ad\nLa Ruta de les formatgeries de l’Alt Urgell fa parada a “La Reula”\nEl 21/10/16 16:00\nAquest pròxim diumenge, 23 d’octubre, tindrà lloc la cinquena etapa de la ruta del formatge per visitar la formatgeria ‘La Reula’ de la Reula. Aquesta sortida s’emmarca en la Ruta de les Formatgeries de l’Alt Urgell que organitza l’Espai Ermengol-Museu de la Ciutat de la Seu d’Urgell.\nLa visita s’iniciarà a les 10 del matí al mateix Espai-Ermengol on els participants hi faran una visita guiada per tot aquest equipament, dedicat al formatge, i on se’ls hi explicarà la història del nostre territori a través d’aquest producte agroalimentari.\nLa ruta culminarà a La Reula on els participants, que hi arribaran en cotxes particulars, podran conèixer de primera mà l’elaboració dels diferents productes làctics que s’hi elaboren.\nRecordem que la Ruta de les Formatgeries s’emmarca dins la programació de Les Rutes Guiades a la Seu d’Urgell i comarca.\nNotícia Anterior: Es presenten davant les entitats socials els treballs per a l’elaboració del Llibre Blanc de la Igualtat\nSegüent Notícia: Martí obre “la porta” de DA a Meritxell Mateu


Notícies - 'La Florestíada (Cent anys no són res)', l'obra de teatre que repassarà la història del barri\n'La Florestiada (Cent anys no són res)', al 'Molta Comèdia' (21/jun/19)\nEl Casino de la Floresta acull l'obra / Foto: Localpress\nel 1/juliol Clara Bardají Cultura PDF\nUn repàs a la història i al creixement del barri de la Floresta, des dels seus inicis fins a l'actualitat, es reflecteix a l'obra 'La Florestíada (Cent anys no són res)' representada per la faràndula florestiana amb la companyia de Teatre La Global. Un espectacle que es pot gaudir al Casino de la Floresta, aquest divendres i dissabte a les deu de la nit. L'obra vol evocar el que ha estat la Floresta en els seus 100 anys d'existència i ho fa a partir d'un viatge per cinc èpoques diferents, començant un any abans de la fundació del barri, el 1918.\nOriol Tramvia s'encarrega d'oficiar l'acte amb el seu peculiar sentit de l'humor, a partir d'un text d'Isidre Marías i sota la direcció de Teresa Petit Bozzo. En aquesta mostra de com ha viscut la Floresta aquests 100 anys de vida no hi faltarà la música i la dansa.\nL'espectacle té una durada aproximada d'una hora i mitja i és possible gràcies a l'actuació d'un total de 27 intèrprets. En aquest sentit, Marías ha explicat que 'en un temps de 100 anys no poden haver-hi personatges que transitin per tota l'obra' i per això els actors interpreten més d'un paper. D'altra banda, Marías també ha volgut remarcar la idea que la Floresta, des dels seus inicis fins ara, 'sempre ha estat moltes florestes'. Per això, l'obra pretén plasmar en les diferents èpoques els 'diversos ambients' que han conviscut al barri durant aquest centenari.\n'La Florestíada' és una de les activitats del programa d'activitats del Centenari de la Floresta.\nLa idea és que en un temps de 100 anys no poden haver personatges que transitin per tota l'obra. Sí que hi ha personatges que dins d'una mateixa època estan en diferents quadres. La idea també és que la Floresta, des del començament fins avui en dia, sempre ha estat moltes florestes.


Donant-li voltes al tema del talent, crec que és ineludible parlar del que estem malbaratant dia rere dia amb la gent que podríem anomenar madura, a partir dels cinquanta anys.\n03/10/08 Antoni Abad, president de la Cecot\nLa nostra economia fa temps que prima la contractació de joves, menyspreant l’aportació que només pot fer la maduresa. I això és un malbaratament de capital humà insostenible.\nJa fa temps que la societat s’entesta en sobrevalorar les virtuts de la joventut, la il·lusió, la determinació, fins i tot la “valentia” (tot i que de vegades resulta ser més inconsciència que una altra cosa), menyspreant els valors de la maduresa, la reflexió, la saviesa, la ponderació... En molts casos, a més, es fan aparèixer com coses incompatibles, fet que està reforçat en molts casos amb l’extraordinària rigidesa de la legislació laboral del nostre país.\nAixò comporta conseqüències molt negatives per a l’economia, perquè joves i veterans aporten elements diferents i complementaris al món empresarial i, de fet, hi ha un paral·lelisme, que alguns estudis ja han evidenciat, amb l’èxit empresarial d’equips directius mixtes, vull dir, on la presència de dones i homes està molt repartida. Mesurat en termes de resultat econòmic compaginar sèniors amb joves i homes amb dones és la fórmula guanyadora.\nNo és necessariament dolent que persones en edat madura, i potser una mica estancats professionalment, abandonin el seu lloc de treball “segur” i comencin una “aventura” empresarial nova. Però això no té res a veure amb acomiadar a un pila de gent sense més estímul que el de viure de les rendes, una jubilació més o menys daurada, els propers trenta anys. La nostra societat té un gran repte per davant, que només es solucionarà amb una major flexibilitat, sabent aprofitar el talent “adormit” de tota una generació.


Consells professionals per a la publicació del port - Consells\nConsells professionals per a la publicació del port\nPort: Aquest vi dolç fortificat s’elabora amb una barreja de raïm negre de la vall del riu Duero a Portugal. Sovint es gaudeix juntament amb les postres (sobretot amb xocolata ) o, més modernament, servit com a aperitiu sobre gel amb una senzilla guarnició. Com que sempre hi ha motius per tenir una ampolla de Port a mà, aquí teniu diversos consells per ajudar-vos a gaudir-ne al màxim.\nCom gaudir del port\nRecta: La forma més sofisticada de gaudir del vi de Porto és servir-lo directament o 'net' en un Vidre de port adequat. Per descomptat, no tots els vins del Port són prou bons per gaudir-ne d’aquesta manera. Vintage, Late Bottled Vintage (LBV) i Tawny Port amb més d’una dècada d’antiguitat són els estils a buscar (amb algunes excepcions especials).\nCòctels: Els còctels de Porto són una proposta senzilla, divertida i deliciosa d’aquest vi tan clàssic. Els estils per buscar còctels són White, Pink, Ruby i Tawny Port.\nCuinar: La salsa de reducció de vi de Porto és sorprenent regada amb filets i carns rostides, però també funciona bé quan se serveix sobre gelats o s’utilitza en pastissos de xocolata rics i en capes. Tot i que tots els estils de Port funcionen bé per cuinar, l’opció més econòmica és un Port de Rubí, que també té una llarga vida útil.\nUn petit glop de Port és una meravellosa manera de passar el dia o finalitzar un sopar. Per no mencionar que un glop al dia pot allunyar el metge. De fet, es diu que la matriarca de Port, Antònia Adelaide Ferreira, havia begut un got de Port cada nit per mantenir-se sa. Antònia també va viure als 85 anys, cosa que és una gesta particularment notable al segle XIX.\nEstils: Port vintage, port vintage envasat tardà i port Tawny\nEmparellaments clàssics: Ametlles portugueses / espanyoles, formatge Stilton, botifarra portuguesa\nServei: El port es serveix millor en porcions de 3 oz (~ 75 ml) a 13-20ºC en vins de postres o copes oficials de vi de Porto. Si no teniu copes de vi de postres, utilitzeu copes de vi blanc o copes de vi escumós.\nvi negre vs calories de cervesa\nServei de port vintage més antic: Els ports vintage es gaudeixen millor ja sigui durant els primers 5 anys de llançament o després de més de 20 anys d’envelliment en ampolla. Com més envelleixen, més fascinants es tornen. Per descomptat, les velles ampolles de Port són difícils d’obrir a causa de la fragilitat del suro. Un obridor de vi Durand o un monopol són potser les millors eines per obrir aquests vins, però si no teniu aquestes eines a mà, utilitzeu un amic de cambrer habitual i aboqueu-lo a través d’un colador d’acer inoxidable en un decantador per eliminar qualsevol tros de suro. Hi ha una manera encara més elaborada d'obrir el port que inclou unes tenalles de port calentes i brillants i una ploma humida és increïble de veure.\nQuins són tots els estils de Port? Seguiu llegint Conceptes bàsics sobre el vi de Porto.\nEmmagatzematge d’una ampolla de port oberta\nLa majoria dels vins de Porto duren aproximadament un mes. Dit això, ens va sorprendre provar un Tawny Port de 20 anys que portava 15 anys obert (emmagatzemat en un celler), que era força fresc i vibrant. El lloc ideal per emmagatzemar Port es troba a un celler (~ 53ºF), però si no en teniu, la nevera ho farà bé, només cal que deixeu-lo escalfar una mica abans de servir-lo.\nCòctels de Port\nA causa del nostre allunyament dels vins molt dolços, veureu els portuguesos fent servir el vi de Porto de formes noves i delicioses. Aquí teniu diversos còctels fantàstics fets amb vi de Porto:\nPort blanc i tònica\nPort blanc de 3 oz\nTònica de 3 oz\nAboqueu sobre gel sobre un got alt i guarniu amb un toc taronja.\nRubí a les roques\nPort de Rubí de 3 oz\nAboqueu sobre gel sobre un got de roca i guarniu amb una branca de menta.\nBar Drake Manhattan de David Wondrich\n2 oz de Borbó\nPort de Rubí de 1 oz\n2 guions Angostura Bitters\nRemeneu-ho amb gel en un got de barreja i coleu-lo en un got de còctel. Decorar amb cireres brandades.\nCòctel a càrrec David Wondrich\ncopa de vi negre versus copa de vi blanc\n3 oz de vi escumós brut\nAboqueu Ruby Port en una flauta i cobreix-lo amb vi escumós. Decorar amb un toc de taronja.\nCòctel Pink Port\nPort rosa de 3 oz\n3 oz d'aigua refrescant\n2 maduixes i 4 fulles de menta\nEn un got, barregeu les maduixes i la menta amb Pink Port. Cobreix amb gel, transfereix-lo al got de tulipa i cobreix-ho amb aigua refrescada.\nSalsa de vi de Porto\nSalsa de reducció de port per a plats salats\nAquesta salsa dolça salada és excel·lent amb carns rostides i bistecs. Per exemple, proveu-ho amb filets coberts amb formatge blau esmicolat. Hi ha moltes variacions fantàstiques d’aquesta recepta (incloses les balsàmiques, el romaní i la menta), així que penseu-hi bé i trieu el que millor s’adapti al vostre plat.\nRecepta de salsa de reducció de ports de Taylor\nSalsa de reducció de port per a dolços\nAquesta salsa molt baia amb tocs cítrics lleugers és deliciosa sobre un gelat de vainilla simple o s’aboca sobre un pastís de lliures de fruita seca.\nSalsa de reducció de vi de Porto per Emeril Lagasse\nMarques de vins de Porto\nActualment, hi ha molts productors de ports increïbles al món. Aquí hi ha algunes de les cases portuàries més grans i conegudes que es coneixen (ordenades alfabèticament):\nCinquè del Noval\ncom aconseguir ressaca\nmillor got per vi negre\non es troba la vall de napa en un mapa\ndéu dionís del vi i de la fertilitat


Declaracions Jaume Ponsarnau post Real Madrid- Valencia Basket\n“Hem començat el partit de tu a tu, trobant defensa i atac. Sempre és difícil jugar contra els 2 millors defensors d'Europa com són Campazzo i Tavares, però estàvem oposat bàsquet. Molt content amb com hem pressionat els línies d'atac. Trobaven alguns punts, però la sensació era d'estar en el partit. Hem tingut un punt d'inflexió amb els triples de Dubi i això ens ha permés trobar espais perquè uns altres entraren en el partit. Hem sigut valents, i quan hem trobat dificultats hem trobat a jugadors valents”


[Perfil] Josep Piferrer, de l'escola a l'alcaldia • Ràdio Capital de l'Empordà\n[Perfil] Josep Piferrer, de l’escola a l’alcaldia\nJosep Piferrer és el nou alcalde de Palafrugell gràcies a la moció de censura d’ERC i el PDeCAT. Assumeix el càrrec sent professor de l’escola Pi Verd especialitzat en educació física.\nÉs un veterà militant d’ERC de Palafrugell. Va fer un pas endavant el 2015 presentant-se com a cap de llista del partit en substitució de Sergi Sabrià, actual portaveu nacional d’ERC. Amb Piferrer, els republicans aconseguien set regidors, un fet inèdit que els situava al mateix nivell que el PSC de Juli Fernández.\nEscolta l’entrevista al nou alcalde de Palafrugell, Josep Piferrer: “Nerviós? No. Quan tens feina, no estàs nerviós”\nPiferrer va rebre el Premi Palafrugellenc de l’Any 2000 com a director de l’escola Torres Jonama / Revista de Palafrugell\nAbans havia preferit estar en un segon pla, picant pedra en diferents col·lectius com Palafrugell, Segle XXI. El 2006 es va implicar en la refundació de la secció local d’Esquerra. L’any 2010 va ser el portaveu de la comissió organitzadora de la consulta sobre la independència. L’any següent entrava a la llista d’ERC per les eleccions municipals.\nCasat i amb dos fills, va ser director durant setze anys de l’escola Torres Jonama i professor del col·legi Sant Jordi de Palafrugell. Piferrer va formar part del consell de redacció que va donar llum a la Revista de Palafrugell en la seva segona etapa, primer com a fotògraf i més tard com a cronista. Va col·laborar durant diversos anys en el Grup de Festes de Primavera.\nArticle anterior[Interactiu] Els projectes del nou govern de Palafrugell, sobre del mapa\nArticle següentUs aviso, no pararan


Tornen les cistelles ecològiques - Capità Enciam\nTornen les cistelles ecològiques\n30 Agost 2014 Cistellescapita enciam, cistella, cistella ecològicaCapità Enciam\nTornen les cistelles ecològiques del Capità Enciam. Amb l’arribada del setembre tornem a fer-vos la proposta setmanal d’una cistella amb fruita i verdura bona i ecològica. Ja sabeu que des de fa un parell de mesos, si voleu, les podeu recollir a la botiga del carrer Galileu 139. I si no, com sempre, us les portem a casa.\nEns podreu fer comanda mitjançant el formulari de la plana web www.capitaenciam.cat, per correu electrònic a cap.enciam@gmail.com o per telèfon al 93 166 74 28 fins dimarts. No hi ha cap obligació de fer comanda setmanal, podeu fer-la només quan ho necessiteu.\nSi ho preferiu també podeu passar a recollir la cistella per la botiga del carrer Galileu 139 de Barcelona.\n← Amanida d’estiu amb bacallà\tMmmm… que bo! →


Amador Mohedano parla del préstec de 20 milions que mai es va retornar | Gtres\nAmador Mohedano es pronuncia sobre el polèmic préstec que va fer desconfiar a Rocío Jurado\nper Beatriz Paricio Cabañas 15/09/2021 19:55h\nAmador Mohedano segueix sent l'únic de la família que parla sobre les últimes informacions que envolten el clan. Els rumors sobre què va portar a la chipionera a canviar el testament persegueixen els seus protagonistes, i l'exrepresentant ha trencat el seu silenci.\nQueda poc per a l'estrena de la segona part del documental i cada dia surten noves incògnites. Dubtes que s'espera que siguin resoltes amb el diari de Rocío Jurado i que podrien informar sobre el distanciament entre Rociíto i la seva família.\nLa sorpresa va esclatar després de filtrar que 'La Més Gran' va canviar el seu testament a última hora. Sabia que no superaria la malaltia i va decidir realitzar algunes modificacions per beneficiar a la seva filla. Tot i això, aquest no va ser l'únic canvi que va realitzar perquè un altre va deixar en evidència la desconfiança de la cantant cap a la seva germana.\nAmador Mohedano parla dels 20 milions que Rocío Jurado no va recuperar\nSentint que arribava el final, Rocío Jurado va decidir canviar les seves últimes voluntats sense avisar a ningú. Considerava que la seva filla estava en desavantatge respecte a Glòria Camila i José Fernando i va voler beneficiar-la més.\nEls seus germans comptarien també amb l'herència d'Ortega Cano, però Rocío només amb la de la seva mare. Per això va decidir fer aquest canvi. Tot i això, la chipionera no es va quedar aquí, també va nomenar marmessora a la seva amiga Ana Iglesias en lloc de la seva germana, Glòria Mohedano.\nAquest moviment ha portat a pensar que la Jurado no confiava plenament en la seva germana ni en el seu cunyat, José Antonio Rodríguez. Una desconfiança que podria haver nascut després que els prestés 20 milions que mai van ser retornats.\nDe moment, ningú vol entrar a desmentir la informació i esperen que s'emeti la segona part del documental. Tot i això, ha estat Amador qui ha fet un pas alparlant del polèmic préstec.\nMitjançant una conversa amb el paparazzi Jordi Martín, l'exrepresentant ha desmentit que aquest préstec s'hagués dut a terme. Nega amb rotunditat que Rocío li deixés 20 milions a la seva germana Glòria i al seu cunyat i que aquests no l'hi tornessin.\nÉs més, també assegura que entre les germanes no existia cap desconfiança i que la relació era excel·lent.\nLes traïcions de Glòria\nLa venda de la finca 'Els tarongers' va acabar amb la relació de la filla de la cantant i els seus oncles, Amador i Glòria. Rocío va saber més tard que el pou que hi havia a la casa era seu. La seva tieta estava al corrent de tot i era l'única que tenia la còpia del document que ho acreditava, però mai ho va comunicar.\nAixò va ser suficient perquè la seva neboda comencés a desconfiar de Glòria. Rocío va investigar i va trobar alguns aspectes que no li van agradar i que van provocar el distanciament amb la família.\nSegons diuen, la mateixa cantant també havia començat a veure certes actituds amb les quals va creure que s'estaven aprofitant d'ella. Una d'elles, «un préstec d'uns 20 milions de les antigues pessetes, a Glòria Mohedano per part de Rocío, que mai va ser retornat», expliquen.\nEn un primer testament, Glòria Mohedano i el seu marit van ser nomenats marmessors. Tot i això, alguna cosa va motivar que la cantant acabés traient-los del lloc nomenant a una altra persona.\nNo va ser fins a la lectura del testament quan la família va saber que cap d'ells gestionaria res. Així, Rocío Jurado va alliberar la seva filla de la supervisió dels béns per part del clan. Un fet que no van veure gens bé els membres i que deixa en evidència que alguna cosa va fer reaccionar a la chipionera.\nSofía Cristo no és l'única: Altres famosos que van patir abusos durant la infància


El Consell Comarcal obre el termini per presentar sol·licituds pels ajuts de transport escolar i menjador del proper curs – Solsona FM\nEl Consell Comarcal obre el termini per presentar sol·licituds pels ajuts de transport escolar i menjador del proper curs\n03/05/2021 03/05/2021 solsonafm\t0 Comments\nPoden optar als ajuts de menjador i transport en modalitat obligatòria les famílies amb estudiants d’infantil, primària o ESO que no tinguin escola al seu municipi. En cas que sí que hi hagi escola, s’han d’acollir a la modalitat NO obligatòria, que, en aquest cas, es resoldrà en funció dels criteris socioeconòmics de la unitat familiar. També poden optar a aquesta línia, però només pel que fa al transport, els alumnes d’estudis postobligatoris com batxillerat o cicles formatius.\nL’ens intermunicipal demana que les sol·licituds es facin via telemàtica, per evitar el desplaçament de les famílies davant de la crisi sanitària de la Covid-19. Excepcionalment, qui no tingui mitjans per fer la sol·licitud telemàticament, pot demanar cita prèvia al Consell Comarcal trucant al 973482003.\nEn aquesta ocasió només caldrà enviar la sol·licitud sense adjuntar cap document. El model es pot descarregar de la seu electrònica del Consell Comarcal. Serà l’ens qui cercarà la informació o la reclamarà a posteriori. Malgrat això, les famílies que demanin l’ajut per primera vegada hauran d’adjuntar còpia del DNI de tots els membres de la unitat familiar. Un cop complimentat el model de sol·licitud, s’ha d’enviar a través de la seu electrònica del Consell Comarcal adjuntant-lo a una instància genèrica. Hi ha temps fins a final de mes.\n← Òmnium Solsonès porta a Solsona Quim Torra per presentar el llibre “Les hores greus”\nObertes les inscripcions a la sisena edició de Passos de Gegant →


Alberto Encinas jugarà la Champions amb el Leverkusen\nEl mataroní Alberto Encinas, segon entrenador del Bayer Leverkusen\nRedacció 29 de maig de 2022 (19:02 CET)\nEl mataroní Alberto Encinas jugarà la Champions amb el Leverkusen\nEncinas ho farà com a segon entrenador del conjunt alemany, que ha acabat tercer de la Bundesliga\nLa primera temporada de l’entrenador mataroní Alberto Encinas a Alemanya ha sigut un èxit rotund. El Bayer Leverkusen ha acabat tercer de la Bundesliga i jugarà la Champions League 22/23. El tècnic de la capital del Maresme s’incorporava a la disciplina del Werkself l’estiu passat, després de les seves experiències a clubs com el Premià, la Damm, el Barça o el Mataró, a qui va entrenar en categoria juvenil i també al primer equip (temporada 2016/2017). Encinas és segon entrenador i auxiliar tècnic de l’entrenador principal, Gerardo Seoane. El tècnic suís, d’origen gallec, també va arribar a Leverkusen l’estiu passat i va firmar amb el conjunt alemany després de guanyar tres lligues suïsses seguides amb el Young Boys de Berna.\nEl director esportiu del Bayer Leverkusen, l’exjugador del club Simon Rolfes, volia reforçar l’organigrama tècnic de Seoane i per això també va incorporar a l’entrenador de Mataró: “Alberto Encinas estava en el nostre radar des de feia temps. Va tenir èxit a la secció juvenil del Barcelona. La seva responsabilitat era desenvolupar els jugadors joves. Tenim grans expectatives en aquest sentit”.\nEncinas, conscient de l’encàrrec que tenia a Leverkusen, marcava la seva línia d’actuació: “Tinc una gran oportunitat per posar en pràctica les meves idees i habilitats en un gran club alemany. M'atreu la mudança a l'estranger i treballar en un equip que, durant molts anys, ha destacat per la promoció de jugadors juvenils a l’elit del futbol europeu. Volem seguir amb aquesta tradició i m'agradaria fer la meva aportació”. I la realitat és que el Leverkusen ha firmat una gran campanya a la Bundesliga oferint un joc atrevit, atractiu i ofensiu, el qual ha sigut interpretat, justament, per un bon reguitzell de joves talents.\nEdmond Tapsoba, Odilon Kossounou, Piero Hincapié, Mitchel Bakker i Jeremie Frimpong, tots defenses d’entre 20 i 23 anys; Amine Adli, Paulinho o Moussa Diaby (13 gols i 12 assistències), extrems a la mateixa forquilla d’edat i, sobretot, Florian Wirtz (19 anys i lesionat de gravetat en el tram final de la temporada), són jugadors que han destacat aquest curs amb el Bayer Leverkusen. L’equip del Rin del Nord-Westfàlia, a més, acaba de renovar el contracte del seu gran golejador; el davanter txec Patrik Schick, autor de 24 gols aquesta temporada a la Bundesliga, ha firmat fins l’any 2027. Un altre txec, el jove talent de l’Sparta Praga Adam Hlozek, podria unir-se aviat al conjunt de Leverkusen. La temporada que ve, Alberto Encinas i els joves de la fàbrica podran brillar a la Champions.\nPep Fa 26 dies\nMolta sort Alberto, què et vagi molt bé!!!


El Grevio "encoratja fortament" les autoritats a dotar de mecanismes efectius d'indemnització a les víctimes\nPortada de l'informe del Grevio. / ANA\nAndorra la VellaEl Consell d'Europa ha publicat un nou informe sobre Andorra, en el que el Grevio fa diferents propostes i suggeriments per tal de combatre la violència contra la dona. En aquest sentit, el Grevio demana a les autoritats andorranes que garanteixin la prevenció i la lluita contra totes les formes de violència contra la dona cobertes al conveni d'Istanbul i en particular demana que l'assetjament sexual, els matrimonis forçats i la mutilació genital femenina s'incloguin amb suficientment detall als documents polítics.\nTambé es demana promoure la investigació i assegurar la recopilació de dades sobre la violència de gènere que afecti grups de dones exposats a discriminació múltiple, com les dones amb alguna discapacitat, les LGBTI o les migrants. De fet, es demana d'integrar les perspectives i les necessitats d'aquests grups en el disseny de les polítiques amb col·laboració amb les associacions especialitzades. A més, també anima a les autoritats andorranes a seguir sumant esforços perquè l'enfocament del gènere de la violència contra les dones s'integri en les polítiques i els documents oficials emesos per les institucions.\nD'altra banda, en un apartat sobre prevenció i sensibilització, recomana planificar i desenvolupar campanyes periòdiques, amb la col·laboració d'organitzacions no governamentals. En la mateixa línia, manifesta que s'ha de garantir la transversalització de gènere a l'educació. Per aquest motiu, demana que hi hagi una formació adequada dels professionals relacionats en qüestions de violència contra la dona. Un altre apartat el dedica a invitar a les autoritats a establir eines preventives i una major divulgació sobre el programa d'ajuda a les dones. Per altra banda, també encoratja a prendre les mesures necessàries per establir un programa de tractament pels delinqüents sexuals. Pel que fa als mitjans de comunicació, recomana a les autoritats a seguir fomentant sistemes d'autoregulació destinats a millorar el respecte dels mitjans de comunicació a la dignitat humana de les dones i la prohibició de qualsevol discriminació de gènere. De la mateixa manera, demana doblar els esforços per prendre mesures i establir normes de prevenció per combatre la violència de gènere contra les dones als llocs de treball.\nDes del Grevio també encoratgen les autoritats a prendre mesures que suposin una major implicació de totes les institucions concernides per tal que hi hagi una actuació coordinada i transversal en la prevenció contra les violències i a establir unes polítiques que permetin que cadascuna d'aquestes institucions tingui uns objectius clars. També es demana que es destinin més recursos econòmics a la prevenció i a la lluita contra les violències envers les dones i al reforç a les organitzacions de la societat civil, establint, per exemple, subvencions estables. També es recomana que es reforci la implicació de les ONG i que es facin enquestes de manera periòdica sobre les diferents formes de violència.\nTambé hi ha tot un apartat dedicat a la protecció i el suport i en el qual es destaca que cal que es dotin els serveis socials dels recursos econòmics i humans suficients perquè puguin atendre de manera efectiva les víctimes de violència. També es recomana que es doti el personal dels serveis sanitaris amb els mitjans adequats i també amb la formació necessària per atendre les dones. També es convida el país a reforçar la formació de les persones que fan l'atenció telefònica. I es demana que les víctimes de violències sexuals puguin tenir accés a tots els serveis i també s'incideix en la coordinació dels treballs per garantir el suport als infants que han estat víctimes de la violència.\nEl Grevio també "encoratja fortament" les autoritats a dotar de mecanismes efectius d'indemnització a les víctimes. En aquest sentit, també s'inclouen un seguit de recomanacions en matèria judicial, tant civil com penal. Així, a banda de recomanar formació als professionals també es manifesta que cal que el país modifiqui el Codi Penal per garantir l'existència d'un delicte de violència sexual molt lligat a l'absència de consentiment, amb independència del fet que la víctima sigui major d'edat i en les seves plenes facultats. I també es recomana la revisió de les penes aplicables a les violències sexuals de manera que es prevegin sancions dissuasives i proporcionades a la gravetat dels fets. També es recomana completar en matèria penal el comportament que suposi la incitació a la mutilació genital i s'encoratja a la presa de mesures per a la correcta aplicació de les disposicions sobre l'assetjament sexual.\nFinalment, des del Grevio es demana que les víctimes tinguin accés i puguin ser rebudes per personal qualificat durant les 24 hores els set dies de la setmana, i ampliar el suport policial. També convida a les autoritats a involucrar a les associacions especialitzades a donar suport a les víctimes a les investigacions i als processos judicials.\nLa resposta de l'executiu\nArran de l'informe el Govern ha destacat que moltes de les recomanacions que s'hi recullen ja formen part de la feina que el ministeri duu a terme o té previst incloure.\nDes del Govern recorden que el grup d’experts va fer arribar a finals del 2018 un qüestionari a Andorra i a la resta d’estats que han ratificat el conveni amb l’objectiu de comptar amb un informe en referència a les seves actuacions des del 2014 fins al 2017 per donar compliment al conveni d’Istanbul. A més, el Grevio va visitar el país el mes de febrer i es va reunir amb l’administració pública i amb representants de la societat civil.\nL'executiu posa en relleu que es destaqui el treball de l'àrea de polítiques d’igualtat del ministeri d’Afers Socials, Habitatge i Joventut. A més, fan èmfasi en el fet que s'assenyala la importància de la detecció precoç en els casos de violència envers les dones i la violència domèstica, "un dels eixos d’acció del ministeri en aquest àmbit".\nAfegeixen que l’informe "apunta a diverses mesures que, precisament, el Govern està desenvolupant i que es desplegaran a través del projecte de llei per a la igualtat efectiva entre dones i homes, com és el cas de la figura de l’agent d’igualtat als diferents departaments i/o institucions, així com l’acció transversal remarcant la implicació de tots els ministeris".\nEn el mateix sentit, fan notar que en el seu procés d’avaluació, el Grevio posa en relleu la importància de tenir dades per definir les polítiques d’igualtat, "un fet que centrarà l’acció de l’Observatori de la Igualtat". I afegeixen que el grup d’experts del Consell d’Europa també recomana l’existència d’un òrgan d’avaluació independent de les polítiques i accions preses, que, justament, el Govern preveu desenvolupar a través del futur institut andorrà de les dones que s’inclou al projecte de llei esmentat.